**Umhverfis- og auðlindaráðuneytið**

**Skuggasundi 1**

**101 Reykjavík**

***Norðfjörður 24.08.2020***

Athugasemdir við drög að nýju frumvarpi

Mál nr. 130/2020

Eftirfarandi eru athugasemdir mínar við einstaka kafla, greinar og liði.

III. KAFLI Vernd og velferð villtra fugla og villtra spendýra.

9. gr.Friðun.

Legg til breytingu á textanum *„ Ráðherra er heimilt að eigin frumkvæði eða samkvæmt tillögu Náttúrufræðistofnunar Íslands og að fenginni umsögn Umhverfisstofnunar að kveða á um aukna vernd eða sértæka friðun ákveðinna villtra fugla og villtra spendýra ef ástæða þykir til “*

- Breytingartillaga: *„Ráðherra er heimilt samkvæmt tillögu Náttúrufræðistofnunar Íslands og að fenginni umsögn Umhverfisstofnunar og hagsmunaaðila að kveða á um aukna vernd eða sértæka friðun ákveðinna villtra fugla og villtra spendýra ef rík ástæða þykir til“*

Þessi breyting kemur í veg fyrir að ákvarðanir séu teknar af einni manneskju án faglegrar aðkomu.

Athugasemd við gr 10: Þetta er óþarflega stórt svæði, mun loka fyrir veiðar í fjörðum. Hér myndi þurfa töluvert sterk rök til að réttlæta breytingu úr 500m í 2000m, land fjarlægð líklega í lagi frá bjargi en varpland æðarfugls verður að vera undanþegið svo refaveiðar til verndunar varps sé heimil.

Skilgreina þarf betur stjórnun hreindýraveiða að mínu mati og þá úthlutun atvinnuleyfa til hreindýraveiðileiðsagnar, tel að hér sé ekki sátt um framkvæmd. Það væri ráð að vanir og viljugir menn geti fengið leyfi til að sinna þessari vinnu. Það mætti setja svipuð viðmið og eru skipstjórnarskírteini. Þeir sem stunda þetta fá endurnýjun en aðrir þurfi að taka endurmenntunarnámskeið.

24.gr.Veiðiaðferðir.

-liður 16: Legg til að hér sé með skýrum hætti sett inn að það megi nýta frjáls dýr til æfinga á t.d. veiðihundum, og þá taka líka fram að það sé gert utan varptíma.

Breytingartillaga: *16. Ófrjáls dýr til þjálfunar veiðihunda og eða til veiða. Heimilt er að þjálfa bendandi veiðihunda til þjálfunar frjálsra fugla utan varptíma*.

- liður 17: Legg til eftirfarandi breytingu

*17. Hunda til þess að hlaupa uppi og fanga ósærða bráð, nema við minkaveiðar*.

25.gr Skyldur veðimanna

*Særi veiðimaður dýr ber honum að elta það strax uppi og aflífa ef þess er nokkur kostur. Ákvæði þetta gildir einnig þótt sært dýr fari inn á eignarland sem veiðimaður hefur ekki leyfi til að veiða á og er þá bráð, önnur en hreindýr, eign landeiganda. Veiðimanni er skylt að hirða bráð sína*

Hér þyrfti að breyta því hvernig getur bráð sem felld var af veiðimanni í landi sem hann hafði leyfi á ( þá fugl á flugi yfir því landi) en fellur síðan í landi sem hann hefur ekki leyfi að veiða á orðið eign annars. Þetta er bara til þess gert að valda vandræðum í samskiptum veiðimanna og landeiganda.

Hér myndi ég vilja sjá eftirfarandi

Breytingartillaga: - *Bráð sem sannarlega var felld í landi sem veiðimaður hafði leyfi á fellur sært eða dautt í landi sem veiðimaður hafði ekki leyfi á er eign veiðimanns og er veiðimanni því skylt að elta uppi og aflífa og eða sækja ef þess er nokkur kostur. Eftirfarandi er auðvitað háð leyfi landeiganda fyrir umferð inná ræktuð lönd.*

17. gr.Almenn skilyrði fyrir afléttingu friðunar vegna nytjaveiða og eggjatöku

Athugasemd við lið 3 í upptalningu

3.Ákvörðun um afléttingu friðunar vegna nytjaveiða skal byggjast á að veiðibráð sé þess eðlis að hún sé veidd til neyslu.

Breytingartillaga: *- Hér þyrfti líklega ekki að vera ástæða til afléttunar vegna nytja til neyslu, nýting bráðar er ákveðin af veiðimanni. Ef löggjafi hefur áhyggjur af lélegri nýtingu bráðar þá legg ég til að slíkt sé viðrað undir öðrum lið.*

VII. KAFLI, 27. grein

Legg til að hér verði bætt við heimild til veiða fyrir unglinga í fylgd umráðamanns. Semsagt hægt að fá úthlutað veiðikorti til einstaklings yngri en 20 ára stílað á umráðamann og korthafa. Þetta er þekkt víða erlendis og leyfir þá foreldri að leiðbeina.

29. gr.Nytjaveiðar á fuglum

Hér hef ég almenna athugasemd um upplistun og tímabil. Er ekki óþarfi að setja þessu skorður. Væri ekki nær að hafa þetta opnara svo t.d. sé hægt að bregðast við offjölgun eins og stefnir í með heiðagæs og leyfa veiðar á svæðum og fuglum sem eru að verða landi og sjálfum sér til tjóns. t.d opna fyrr á veiðar þar sem geldfuglar halda sig til á, offjölgun andfugla hefur valdið óbætanlegu tjóni annarsstaðar í heiminum ( snjógæs í Kanada) og tel ég að hætta á slíku sé töluverð, t.d í tilviki heiðargæsarinnar. Virk veiðistjórnun er það sem við flest viljum og þá væri nær að rýmka heimildir ráðherra og fagaðila til stjórnunar frekar en að skerða þær og eða setja þannig að duttlungar einstaks aðila geti sett slíkt í ójafnvægi.

33.gr.Eggjataka.

Hér tel ég óæskilegt að setja svona þröngar skorður við nýtingu eggja. Að aðeins landeigandi geti nýtt egg mismunar fólki. Almenningur ætti líka að geta týnt og nýtt egg til neyslu af svæðum sem almenningur má nýta og eða fær leyfi frá landeiganda.

Legg til: - 1mgr: *"Langeigandi og öðrum sem hafa almennt leyfi til veiði á ákveðnu landi/svæði er heimil eggjatýnsla... "*

-2mgr: "*Landeiganda og öðrum sem hafa almennt leyfi til veiði á ákveðnu landi/svæði er heimilt til neyslu að taka ...."*

40.gr.Leiðsögumennmeð hreindýraveiðum.

Skilgreina þarf betur stjórnun hreindýraveiða að mínu mati og þá sérstaklega úthlutun atvinnuleyfa til hreindýraveiðileiðsagnar, tel að hér sé ekki sátt um framkvæmd. Það væri ráð að vanir og viljugir menn geti fengið leyfi til að sinna þessari vinnu. Það mætti setja svipuð viðmið og eru vegna skipstjórnarskírteinis og atvinnuveiða á fisk. Þeir sem stunda þetta fá endurnýjun en aðrir þurfi að taka endurmenntunarnámskeið

Mæli ég með að slíkt leyfi sé aðeins endurnýjanlegt ef viðkomandi hefur á síðustu 4 árum farið í ákveðið margar veiðiferðir sem leiðsögumaður ella standast aftur öll fyrrnefnd skilyrði.

t.d. *Endurnýjun leiðsögumannaleyfis er háð því að viðkomandi hreindýraleiðsögumaður sé virkur sem slíkur og hafi síðasliðin 4 ár leiðsagt og tekið virkan þátt í veiðum með 16 veiðimönnum þar sem 16 dýr hafa verið felld.*

liður 4.

4.Hafa tvisvar á sama veiðitímabili leiðsagt með hreindýraveiðum undir handleiðslu starfandi leiðsögumanns sem valinn er af Umhverfisstofnun

- Held að það þyrfti meiri kröfur um reynslu af veiðum stærri spendýra og þetta ætti að vera opnara varðadni val á manni til handleiðslu. Viðkomandi aðili hafi val um hvern hann velur sér sem leiðbeinanda og til handleiðslu, semsagt honum er skipaður virkur leiðsögumaður sem var valinn af lista sem UST hefur sett saman.

Breytingartillaga: *4. Hafi sannarlega tekið virkan þátt í 4 veiðiferðum og hafi tvisvar á sama veiðitímabili leiðsagt með hreindýraveiðum undir eftirliti starfandi leiðsögumanns sem valinn er af lista hæfra leiðsögumanna gerður af Umhverfisstofnun.*

XIII. KAFLI

Sala á veiðifangi og eggjum. Starfsemi hamskera.

48. gr.

Sala á veiðibráð eða öðrum afurðum villtra dýra

Hér þarf að rýmka heimild manna til að geta selt þjónust sína.

t.d hefur rjúpa verið löglega veidd á Íslandi og veiðimaður vill fengið bráð sína uppstoppaða og senda til sín.

Mæli með að heimild til umsóknar um undanþágu sé leyfileg fyrir slíka aðila.

greinar 50, 51 og 52

Hér tel ég vera tilraun til valdtöku sem ekki er heimild fyrir og ætti alls ekki að vera á höndum UST.

Lögreglan sér um þessi mál og ein hefur heimildir til gjörninga eins og lýst er í þessum greinum.

Legg til að eftirfarandi breytingar

50. gr.Eftirlit.

*Umhverfisstofnunannast eftirlit með framkvæmd laga þessara og reglugerða sem settar eru samkvæmt þeim. Umhverfisstofnun getur með samningi falið náttúrustofum og öðrum stjórnvöldum einstaka þætti eftirlits samkvæmt lögum þessum. Í þeim tilvikum sem Umhverfisstofnun hefur gert samning um framkvæmd eftirlits hefur viðkomandi sömu heimildir til skoðunar og eftirlits og Umhverfisstofnun skv. þessum kafla laganna.*

51. gr.Eftirlitsáætlun.

*Til að tryggja yfirsýn með framkvæmd laga þessara og reglugerða settra samkvæmt þeim skal Umhverfisstofnun útbúa eftirlitsáætlun til þriggja ára í senn vegnaeftirlitsmeð veiðum og annarri framkvæmd laga þessara og gæta sérstaklega að hagkvæmni í eftirliti.*

52. gr. Heimildir Umhverfisstofnunar og upplýsingaskylda

*Umhverfisstofnun er heimilt að kæra til lögreglu eða leita eftir aðstoð lögreglu telji hún að brotið hafi verið gegn ákvæðum laga þessara eða það er talið nauðsynlegt til að framfylgja heimildum samkvæmt þessarar grein.*

55. gr.Gjaldtaka.

Hér tel ég ekki við hæfi að skattur sé vísitölutengdur.

Gjaldið ætti að vera sett fast til minnstakosti 3 ára og samræmast áætlun UST um nýtingu þess fés eins og tekið er fram í þessari grein.

Niðurlag.

Almennt lýst mér vel á að lögin séu endurskoðuð. En tel að slík vinna skuli vera vönduð og unnin vel með hagsmunaaðilum.

Helst vil ég nefna þröngar skorður til leyfis til leiðsagnar á hreindýraveiðar, það þarf að sjá til þess að menn sem hafa getu, vilja og áhuga til að starfa sem slíkir geti fengið tækifæri til þess. Að það sé ekki búið að vera mögulegt í meira en 10 ár að sækja námskeið og fá réttindi sem hreindýraleiðsögumnaður er með ólíkindum og mótmæli ég því harðlega.

Ég vil svo koma því á framfæri að ég styð einnig tillögur og athugasemdir Skotvís.

Virðingarfyllst,

Heimir Snær Gylfason

Veiðimaður